
   П Р Е Д Л О Ж Е Н И Е
от 
Атанас Стоянов - Кмет на Община Сандански

[bookmark: _Hlk220404724]Относно: Включване на извънредна точка, на основание чл.60 ал.2 от Правилника за организацията и дейността на Общински съвет – Сандански, неговите комисии и взаимодействието с общинска администрация, в дневния ред на планирано редовно заседание на Общински съвет – Сандански на 30 юли 2026 г., касаеща приемане на  проект на Генерален план за организация на движението на град Сандански, изготвен по проект    BG-RRP-8.013-0014-C04  „Изпълнение на интегрирани мерки за устойчива градска мобилност на територията на Петрич, Сандански и Ботевград“ по   Процедура Екосъобразна мобилност на Национален план за възстановяване и устойчивост и определяне на представители на общински съвет за включване в експертен съвет за разглеждане на постъпили предложения от заинтересованите страни – Общинска администрация – Сандански,  Общински съвет - Сандански, Сектор „Пътна полиция“ при РУ – Сандански / РДМВР – Благоевград, РСБЗН – Сандански, АПИ и Областно пътно управление, граждани, НПО, представители на бизнеса, включително транспортния и други.



Уважаеми Г-н Председател,
Уважаеми Общински съветници,

Проекта на Генерален план за организация на движението на град Сандански, бе публикуван за обществено обсъждане на 22 юни 2026 г. на уеб сайта на община Сандански, като бе обявена дата за провеждането му на 23 юли 2026 г. 
На 23 юли 2026 г. от 16:00 часа – представители на колектива изготвил Генерален план за организация на движението на град Сандански представиха накратко неговия проект и бяха обсъдени последващите стъпки за разглеждане на постъпилите към момента предложения от институции, както и за внасянето на още предложения и забележки по неговото съдържание.
Експертите на Общинска администрация – Сандански работят активно по изготвянето на свои коментари, бележки и предложения.  Вече постъпиха предложения от РСПБЗН – Сандански, и се очакват предложенията на сектор „Пътна полиция“ при РУ – Сандански и от страна на други институции.
Очакваме предложения и от страна на компаниите работещи в сферата на транспортния сектор – автобусни превозвачи, таксиметрови превози, фирми за доставки и други.  
В тази връзка бихме искали да приканим общинските съветници да вземат активно участие в този процес, като предоставят своите бележки, препоръки и предложения. 
В рамките на процедура Екосъобразна мобилност на Национален план за възстановяване и устойчивост предстои оценка на напредъка в изготвянето на предварително заложените индикатори, включително разработваните генерални планове за организация на движението в общините бенефициенти. Едно от изискванията е местните общински съвети, като местен законодателен орган  да участва в разглеждането и приемането на генералните планове. 
По изпълнявания от община Петрич, Сандански и Ботевград проект BG-RRP-8.013-0014-C04  „Изпълнение на интегрирани мерки за устойчива градска мобилност на територията на Петрич, Сандански и Ботевград“ предстои в края на настоящия месец юли докладване и оценка на напредъка по постигането на индикатор.  
Този краен срок дава основание настоящето предложение да бъде включено като извънредна точка в дневния ред на планирано редовно заседание на Общински съвет – Сандански на 30 юли 2026 г., на основание чл.60 ал.2 от Правилника за организацията и дейността на Общински съвет – Сандански, неговите комисии и взаимодействието с общинска администрация.
По този начин ще имаме възможност да предоставим на финансиращия орган (МРРБ) по проекта Решенията на трите Общински съвета (на Общински съвет – Сандански, на Общински съвет – Петрич и на Общински съвет – Ботевград), така че да бъде успешно отчетен напредъка на междуобщинския проект, както и в цяло процедурата пред Европейската комисия, която внимателно наблюдава изпълнението на страна ни по конкретни показатели на Плана за възстановяване и устойчивост.  
Ето защо, на основание  чл. 21 ал.1 т.23 от ЗМСМА, предлагам Общинският съвет Сандански да вземе следните: 
РЕШЕНИЯ:
1. Одобрява проект на Генерален план за организация на движението на град Сандански, разработен по проект BG-RRP-8.013-0014-C04  „Изпълнение на интегрирани мерки за устойчива градска мобилност на територията на Петрич, Сандански и Ботевград“

2. Определя следните представители на Общински съвет – Сандански за включване в експертен съвет по въпросите на Генерален план за организация на движението на град Сандански: 

1.    ………………………………………………
2. …………………………………………………
3. ………………………………………………….

4. ………………………………………………………
5. ……………………………………………………...



С уважение,



Атанас Стоянов
Кмет на Община Сандански

